Outi Berghäll

PÖYTÄKIRJA
Ranskan talon osakaskokous 5.2.2010 Outi Berghällin luona 
Läsnä: Pirkko Aho, Markku Aho, Outi Berghäll, Harri Luukkanen, Martin Ollus, Sari Sahlberg, Leena Ylä-Anttila, Pekka Ylä-Anttila. Lisäksi viestejä kokoukselle tai kokouksessa käsiteltävistä aiheista olivat jättäneet Annneli Ollus ja Bert Bjarland
1.	Kokouksen avaus. Talon isäntä Harri Luukkanen avasi kokouksen klo 19.10?. Kokous todettiin päätösvaltaiseksi.

2.	Puheenjohtajan ja sihteerin valinta. Kokouksen puheenjohtajaksi valittiin Martin Ollus ja sihteeriksi Outi Berghäll.

3.	Asialista. Isäntä oli laatinut ja jakanut asialistan, joka hyväksyttiin.

4.	Isännän katsaus. Isäntä oli jakanut osakkaille uusimman varauslistan vuodelle 2010. Vuoden 2009 käyttö päätettiin käsitellä rahastonhoitajan katsauksen (asiakohta 5) yhteydessä. Todettiin varauksia saadun tälle vuodelle jonkin verran, mutta myös tarve nostaa käyttöastetta. Isäntä esitti vetoomuksen, että osakkaat tarjoaisivat aktiivisesti talon käyttöä tuttavilleen. Todettiin edelleen käyttöasteen yhteys varauskäytäntöön ja talon kuntoon. Myös satunnaiset tekijät vaikuttavat.

5.	Rahastonhoitajan katsaus.  Martin Ollus esitteli laatimansa asiakirjat: tilitapahtumat Ranskassa (Credit Agricole) ja Suomessa (Nordea) v. 2009, tuloslaskelma v 2009 ja tilien saldot sekä taloudellisen tilanteen arviointia helpottavat kaaviot käyntimaksujen, kulujen, tulojen ja veden kulutuksen kehityksestä. Keskustelussa esitettiin huoli käyntimaksujen kehityksen ja menojen välisestä epäsuhdasta: pelkästään verojen ja vakuutusten kaltaiset pakolliset ja pysyvät kulut olivat v. 2009 noin kaksinkertaiset käyntimaksuista saatuihin tuloihin verrattuna. Päätettiin pohtia ongelmaa tarkemmin seuraavan asiakohdan yhteydessä.

6.	Talon käyttöön liittyvät ajankohtaiset asiat. Isäntä alusti asiakohdasta kiinnittäen erityistä huomiota osakkaiden käyntiraporteissaan esittämiin selvityksiin käyntien yhteydessä suoritetuista kunnostus- ja parannustöistä sekä arvioihin remontti- ja hankintatarpeista. Erityisinä huolenaiheina mainittiin pulujen ja kissojen jätösten ongelma. Kissaongelman arvioitiin hoituneen, kun Anneli Ollus oli käyntinsä yhteydessä sulkenut kissojen kulkureitit. Puluongelmaan olivat puuttuneet useatkin kävijät, mutta lintujen pesintää ja oleskelua ei ilmeisesti ole kokonaan saatu poistettua. Päätettiin pyytää seuraavia kävijöitä (ilmeisesti Jarno Aho ystävineen) verkottamaan pihalle avautuvat seinäsyvennykset. Martin Ollus soittaa Bror Salmelinille pyytäen tätä tilaamaan nuohoojalta piipun hatun ja sivuseinien välisen avotilan verkotuksen. 
Todettiin saatujen raporttien ja talon kunnosta kertovien kuvien perusteella talon sisätilojen vaativan yleisesti pintaremonttia. Jo vuosia on ollut myös esillä julkisivujen kunnostuksen tarve. Lisäksi esille on nostettu monia pienempiä talon viihtyisyyttä ja asuttavuutta parantavia asioita. Todettiin remonteissa ja hankinnoissa tarvittavan priorisointia. Lyhyellä aikavälillä etusijalle asetettiin talon sisätilojen pintojen kunnostus. Huomattavasti kalliimmaksi arvioitu julkisivuremontti toteutetaan pidemmällä aikavälillä pyrkien sitä ennen vahvistamaan rahoituspohjaa.7.	 Muita pienempiä korjauksia ja hankintoja todettiin voitavan hoitaa edelleen joustavasti osakkaiden toimesta heidän käyntiensä yhteydessä.
Pintaremontin organisointivaihtoehdoista keskusteltiin. Martin Ollus tarjoutui koordinoimaan talkooryhmää. Talkootöiden ajankohdaksi sovittiin syyskuun kaksi ensimmäistä viikkoa tai vuoden 2011 puolella ennen huhtikuuta. Päätettiin edetä tältä pohjalta niin, että mukaan pyrittäisiin saamaan myös rakentamista osaava ulkopuolinen. Tälle ”työnjohtajalle” voitaisiin maksaa matkat sekä tarjota korvaukseksi mahdollisuus viettää talossa talkoovaiheen yhteydessä lomaa ilman käyntikorvausta. Pirkko Aho ja Outi Berghäll lupasivat etsiä ko. henkilöä.  Osakkaat ilmoittavat mahdollisuudestaan osallistua talkoisiin mahdollisimman pian. Työn organisointitapa ja työsuunnitelma hyväksytään lopullisesti ylimääräisessä osakaskokouksessa, joka pidetään, kun talkoomatkaan osallistujat ovat selvillä. Työsuunnitelmaan kuuluvat töiden priorisointijärjestys sekä pintamateriaalien (tapetti vai maalaus) ja värityssuunnitelman valinta. Todettiin kuitenkin tarpeelliseksi jättää työn tekijöille runsaasti harkintavaltaa muun muassa työn kuluessa esiin nousevien ongelmien ratkaisemiseksi.
Pintaremonttityön minimikustannuksiksi arvioitiin 6000€, ml. ulkopuolisen asiantuntijarakentajan matkakulut, jolloin maksuosuus osakasta kohti olisi 500€. Todettiin, että rahoitus voidaan kerätä osakkailta joko kertamaksuna tai kuukausierissä. Päätettiin päättää maksun suuruudesta ja sen suoritustavasta pidettävässä ylimääräisessä kokouksessa työsuunnitelman hyväksymisen yhteydessä. Käyttömaksujen korotusta ei nykytilanteessa pidetty tarpeellisena eikä mahdollisena.

7.	Talon käyttöä koskevat periaatteet. Keskusteltiin talon varausjärjestelmästä, eikä nähty tarvetta muuttaa sitä. Päätettiin kuitenkin tarjota poissaoleville mahdollisuus tehdä järjestelmän tarkennusesityksiä käsiteltäväksi seuraavassa varsinaisessa kokouksessa. 

8.	Talon isännän ja rahastonhoitajan valinta. Valittiin Harri Luukkanen jatkamaan isännän tehtävässä ja Martin Ollus rahastonhoitajan tehtävässä.

9.	Muut asiat. Keskusteltiin lunastushinnan määrittelystä osakassopimuksen ja Pekka Yli-Anttilan tekemän, osakkaille jaetun laskelman pohjalta. Todettiin yhtäältä, että osakkaiden lunastushinnan määrittelyperuste on määritelty osakassopimuksessa, ja toisaalta, ettei esillä ole ollut merkkejä kiinnostuksesta lunastusoikeuden käyttöön. Osuuden siirtyessä ulkopuoliselle ostajalle kyseeseen tulee markkinahinta. Päätettiin palata lunastuskysymyksiin, jos asia nousee ajankohtaiseksi. 
Todettiin edelleen, että osakkaista Bert Bjarland, Sari Sahlberg ja Leena Yli-Anttila ovat indikoineet kiinnostusta myydä osuutensa. On myös ollut alustavia viitteitä osuuden ostohalukkuudesta.
Lisäksi keskusteltiin omistusmuodon muuttamisesta Suomessa rekisteröidyksi osakeyhtiöksi. Pekka Yli-Anttila jatkaa asiaan liittyvä juridiikan selvittelyä, myös Martin Ollus tutkii asiaa.

10.	Kokouksen päätös. Puheenjohtaja päätti kokouksen klo 23.17.